CELEX: 62012TN0385
Language: da
Date: 2012-08-22 00:00:00
Title: Sag T-385/12: Sag anlagt den 22. august 2012 — France Télécom mod Kommissionen

13.10.2012   
            
            
               DA
            
            
               Den Europæiske Unions Tidende
            
            
               C 311/15
            
         Sag anlagt den 22. august 2012 — France Télécom mod Kommissionen
   (Sag T-385/12)
   2012/C 311/20
   Processprog: fransk
   
      Parter
   
   
      Sagsøger: France Télécom (Paris, Frankrig) (ved advokaterne S. Hautbourg og S. Cochard-Quesson)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Afgørelsen annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har i stævningen nedlagt påstand om annullation af Kommissionens afgørelse K(2011) 9403 endelig af 20. december 2011, som under visse betingelser erklærer den statsstøtte, Den Franske Republik har gennemført til fordel for France Télécom i forbindelse med reformen af finansieringen af pensionerne til tjenestemandsansatte i France Télécom (statsstøtte nr. C 25/2008 (ex NN 23/2008)), forenelig med det indre marked.
   Til støtte for søgsmålet har sagsøgeren fremsat fire anbringender.
   
               1)
            
            
               Det første anbringende vedrører principalt retlige fejl og urigtige skøn samt tilsidesættelse af begrundelsespligten, da Kommissionen kvalificerede nedsættelsen af det arbejdsgiverbidrag, som skal betales til staten for pensionerne til tjenestemandsansatte i France Télécom, som statsstøtte i artikel 107, stk. 1, TEUF’s forstand. Sagsøgeren har gjort gældende, at Kommissionen har begået følgende fejl:
               
                           —
                        
                        
                           ved at konstatere, at der forelå en økonomisk fordel
                        
                     
                           —
                        
                        
                           ved at finde, at foranstaltningen er selektiv
                        
                     
                           —
                        
                        
                           ved at finde, at foranstaltningen er egnet til at fordreje konkurrencevilkårene, og
                        
                     
                           —
                        
                        
                           ved at konstatere, at der foreligger statsstøtte, selv om Kommissionen anerkender, at fordelen blev opvejet i hvert fald indtil den 31. december 2010 af betalingen af et ekstraordinært engangsbidrag.
                        
                     
         
               2)
            
            
               Det andet anbringende vedrører, subsidiært, retlige fejl og urigtige skøn, da Kommissionen betingede den påståede støttes forenelighed af overholdelsen af betingelserne i den anfægtede afgørelses artikel 2. Sagsøgeren har gjort gældende, at Kommissionen har begået disse retlige fejl ved at finde, at sagsøgeren var pålagt lavere sociale bidrag end konkurrenternes bidrag og ved at afvise at overføre fortilfældet »La Poste« på France Télécoms procedure.
            
         
               3)
            
            
               Det tredje anbringende vedrører, subsidiært, retlige fejl og en tilsidesættelse af begrundelsespligten ved vurderingen af den periode, hvori den i afgørelsen fastlagte støtte opvejes af det ekstraordinære engangsbidrag. Sagsøgeren har gjort gældende, at Kommissionen har begået følgende fejl:
               
                           —
                        
                        
                           ved at medtage byrderne for kompensation og overkompensation i beregningen af reduktionen af de byrder, som følger af nedsættelsen af arbejdsgiverbidraget, og
                        
                     
                           —
                        
                        
                           ved at konstatere, at det ekstraordinære engangsbidrag skal kapitaliseres med en diskonteringssats på 5,53 % og ikke 7 %.
                        
                     
         
               4)
            
            
               Det fjerde anbringende vedrører, subsidiært, en tilsidesættelse af sagsøgerens processuelle rettigheder.